Vred/pupak na semmeniku
Dobrý deň, dnes ráno som si na pravej spodnej časti semenníku našiel bolestivý výrastok/hrčku/Pupak/vred niesom si istý ako to nazvať s malou bielou bodkou v strede. Osobné my to skvor pripadá ako nejaky akné. Neviem ci by som mal pockat par dni ci to zmizne alebo ist na vysetrenie.
Dobrý deň,
Ďakujeme za vašu otázku. Vyrážka či vred na semenníku môže mať niekoľko príčin. Môže byť prvým príznakom pohlavne prenosného ochorenia, ale taktiež sa objavuje ako sprievodný príznak kožného ochorenia. Zapalený kožný útvar na povrchu semenníka môže vzniknúť aj ako následok zápalu mazovej žlazy či vlasového fokikulu. Rovnako sa bolestivé vyrážky objavujú aj pri mykotickej infekcii, no väčšinou je prítomné aj svrbenie či začervenanie pokožky.
Na bolestivú vyrážku vám odporúčam aplikovať dermálnu masť
Ichtoxyl
. Má protizápalový a dezinfekčný účinok. Zmierňuje svrbenie a je vhodná pri hnisavých, infekčných prejavoch kože. Aplikuje sa v tenkej vrstve, následne sa môže prekryť gázou a nechá sa pôsobiť, ideálne počas spánku. Ak by nenastalo zlepšenie do 2 dní, prípadne sa objavia ďalšie kožné útvary, je potrebné sa obrátiť na lekára- dermatológa, aby určil príčinu a adekvátnu liečbu.
Prajem pekný zvyšok dňa.
S pozdravom
Mgr. Tamara Jakúbeková